同仲寶風雨中過德麟留宿以夜未央爲韵分得未字并和二公夜央字韵  其二
作者：李廌
朝代：宋

paragraphs: 秋徂風雨多，欲作雪霜迓。
况乃地氣偏，寒暑或相借。
溫凉久未定，裘葛易無暇。
慚愧平原君，客至列盞斝。
日爲文字飲，短晝繼清夜。
嗟予寡世偶，癡甚已如霸。
有田未歸耕，無策敢求射。
耽詩近知味，疑從果臝化。